CELEX: 32016D1101
Language: mt
Date: 2016-07-05 00:00:00
Title: Deċiżjoni ta' Implimentazzjoni tal-Kummissjoni (UE) 2016/1101 tal-5 ta' Lulju 2016 li temenda l-Annessi I u II tad-Deċiżjoni 2004/558/KE rigward l-istat ħieles mir-rinotrakeite bovina infettiva tal-Istati Federali ta' Rhineland-Palatinate, Saarland u tar-Regierungsbezirke Arnsberg, Detmold u Münster fil-Ġermanja (innotifikata bid-dokument C(2016) 4135) (Test b'rilevanza għaż-ŻEE)

7.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 182/51
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1101
   tal-5 ta' Lulju 2016
   li temenda l-Annessi I u II tad-Deċiżjoni 2004/558/KE rigward l-istat ħieles mir-rinotrakeite bovina infettiva tal-Istati Federali ta' Rhineland-Palatinate, Saarland u tar-Regierungsbezirke Arnsberg, Detmold u Münster fil-Ġermanja
   
      
         (innotifikata bid-dokument C(2016) 4135)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964, dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari l-Artikolu 9(2) u (3) u l-Artikolu 10(2) u (3) tagħha,
   Billi:
   
               (1)
            
            
               Id-Direttiva 64/432/KEE tistabbilixxi r-regoli għall-kummerċ fl-Unjoni tal-annimali bovini. L-Artikolu 9 ta' dik id-Direttiva jipprevedi li Stat Membru li għandu programm nazzjonali obbligatorju ta' kontroll għar-rinotrakeite bovina infettiva jista' jippreżenta l-programm tiegħu lill-Kummissjoni għall-approvazzjoni. L-Artikolu 9 tad-Direttiva 64/432/KEE jipprevedi wkoll id-definizzjoni tal-garanziji addizzjonali li jistgħu jkunu meħtieġa għall-kummerċ fl-Unjoni.
            
         
               (2)
            
            
               L-Artikolu 10 tad-Direttiva 64/432/KEE jipprevedi li meta Stat Membru jqis li t-territorju tiegħu, jew parti minnu, jkun ħieles mir-rinotrakeite bovina infettiva, dan għandu jippreżenta d-dokumentazzjoni ta' sostenn xierqa lill-Kummissjoni. Dak l-Artikolu jipprevedi wkoll id-definizzjoni tal-garanziji addizzjonali li jistgħu jkunu meħtieġa għall-kummerċ fl-Unjoni.
            
         
               (3)
            
            
               Id-Deċiżjoni tal-Kummissjoni 2004/558/KE (2) tapprova l-programmi għall-kontroll u l-qerda tal-infezzjoni bil-herpesvirus bovin tat-tip 1 (BHV1) ippreżentati mill-Istati Membri elenkati fl-Anness I tagħha għar-reġjuni elenkati f'dak l-Anness u li għalihom japplikaw il-garanziji addizzjonali f'konformità mal-Artikolu 9 tad-Direttiva 64/432/KEE. Barra minn hekk, l-Anness II tad-Deċiżjoni 2004/558/KE jelenka r-reġjuni tal-Istati Membri li huma meqjusa bħala ħielsa mill-BHV1 u li għalihom japplikaw il-garanziji addizzjonali f'konformità mal-Artikolu 10 tad-Direttiva 64/432/KEE.
            
         
               (4)
            
            
               L-Istati Federali ta' Hamburg, it-Tramuntana tar-Renu-Westfalja, Rhineland-Palatinate, Saarland u Schleswig-Holstein tal-Ġermanja fil-preżent huma elenkati fl-Anness I tad-Deċiżjoni 2004/558/KE.
            
         
               (5)
            
            
               Il-Ġermanja ppreżentat id-dokumentazzjoni ta' sostenn lill-Kummissjoni biex l-Istati Federali ta' Rhineland-Palatinate, Saarland u r-Regierungsbezirke Arnsberg, Detmold u Münster fl-Istat Federali tat-Tramuntana tar-Renu-Westfalja jiġu meqjusa bħala ħielsa mill-BHV1 u biex il-garanziji addizzjonali previsti fl-Artikolu 10 tad-Direttiva 64/432/KEE japplikaw għal dawn l-istati.
            
         
               (6)
            
            
               Wara l-evalwazzjoni tad-dokumentazzjoni ta' sostenn ippreżentata mill-Ġermanja, l-Istati Federali ta' Rhineland-Palatinate, Saarland u r-Regierungsbezirke Arnsberg, Detmold u Münster fl-Istat Federali tat-Tramuntana tar-Renu-Westfalja ma għandhomx jibqgħu elenkati fl-Anness I tad-Deċiżjoni 2004/558/KE, iżda minflok għandhom jiġu elenkati fl-Anness II tal-istess Deċiżjoni u l-applikazzjoni tal-garanziji addizzjonali previsti fl-Artikolu 10 tad-Direttiva 64/432/KEE għandha tiġi estiża biex tinkludihom. L-Annessi I u II tad-Deċiżjoni 2004/558/KE għandhom għalhekk jiġu emendati skont dan.
            
         
               (7)
            
            
               Id-Deċiżjoni 2004/558/KE għandha għalhekk tiġi emendata skont dan.
            
         
               (8)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Annessi I u II tad-Deċiżjoni 2004/558/KE jinbidlu bit-test fl-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-5 ta' Lulju 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  Id-Deċiżjoni tal-Kummissjoni 2004/558/KE tal-15 ta' Lulju 2004 li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta' annimali bovini relatati mar-rinotrakeite bovina infettiva u l-approvazzjoni tal-programmi ta' qerda ppreżentati minn ċerti Stati Membri (ĠU L 249, 23.7.2004, p. 20).
   
      ANNESS
      “
            ANNESS I
            
                        Stati Membri
                     
                     
                        Ir-reġjuni tal-Istati Membri li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 9 tad-Direttiva 64/432/KEE
                     
                  
                        Il-Belġju
                     
                     
                        Ir-reġjuni kollha
                     
                  
                        Ir-Repubblika Ċeka
                     
                     
                        Ir-reġjuni kollha
                     
                  
                        Il-Ġermanja
                     
                     
                        L-Istati Federali ta':
                        
                                     
                                 
                                 
                                    Hamburg
                                 
                              
                                     
                                 
                                 
                                    Schleswig-Holstein
                                 
                              Dawn ir-Regierungsbezirke fit-Tramuntana tar-Renu-Westfalja:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Cologne
                                 
                              
                  
                        L-Italja
                     
                     
                        Ir-Reġjun tal-Friuli-Venezia Giulia
                        Il-Provinċja Awtonoma ta' Trento
                     
                  
         
            ANNESS II
            
                        Stati Membri
                     
                     
                        Ir-reġjuni tal-Istati Membri li għalihom japplikaw il-garanziji addizzjonali għar-rinotrakeite bovina infettiva f'konformità mal-Artikolu 10 tad-Direttiva 64/432/KEE
                     
                  
                        Id-Danimarka
                     
                     
                        Ir-reġjuni kollha
                     
                  
                        Il-Ġermanja
                     
                     
                        L-Istati Federali ta':
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Il-Bavarja
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hesse
                                 
                              
                                     
                                 
                                 
                                    Is-Sassonja t'Isfel
                                 
                              
                                     
                                 
                                 
                                    Mecklenburg- Pomeranja tal-Punent
                                 
                              
                                     
                                 
                                 
                                    Rhineland-Palatinate
                                 
                              
                                     
                                 
                                 
                                    Saarland
                                 
                              
                                     
                                 
                                 
                                    Is-Sassonja
                                 
                              
                                     
                                 
                                 
                                    Is-Sassonja-Anhalt
                                 
                              
                                     
                                 
                                 
                                    Thüringen
                                 
                              Dawn ir-Regierungsbezirke fit-Tramuntana tar-Renu-Westfalja
                        
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        L-Italja
                     
                     
                        Ir-Reġjun tal-Valle d'Aosta
                        Il-Provinċja Awtonoma ta' Bolzano
                     
                  
                        L-Awstrija
                     
                     
                        Ir-reġjuni kollha
                     
                  
                        Il-Finlandja
                     
                     
                        Ir-reġjuni kollha
                     
                  
                        L-Iżvezja
                     
                     
                        Ir-reġjuni kollha
                     
                  ”